POLICIJA je danas intervenirala u Vukovarskoj ulici u Splitu. Dobili su poziv zbog obiteljske svađe. U bolnicu je s manjom reznom ranom prevezena 53-godišnjakinja.

20-godišnji sin je, pak, završio također u bolnici, ali na Klinici za psihijatriju. Kada dođe sebi, policija će pokušati razgovarati s njim. Kako smo neslužbeno doznali, i inače ima psihičkih problema, od kojih se liječio.

Tekst se nastavlja ispod oglasa

Majka tvrdi da se sama ranila, no policija će ispitati i priču prema kojoj je sin krenuo na nju s nožem jer ga je iznervirala zato što se prskala sprejem za čišćenje Cillit Bang.